ബിഡിജെഎസ് പിന്തുണയോടെ വിജയം കരുണാപുരം പഞ്ചായത്ത് യുഡിഎഫ് പിടിച്ചെടുത്തു ഇടുക്കി: ഇടുക്കിയിലെ കരുണാപുരം പഞ്ചായത്തില് യുഡിഎഫ് ഭരണം പിടിച്ചെടുത്തു. ബിഡിജെഎസ് അംഗത്തിന്റെ പിന്തുണയോടെ ആണ് വിജയം. 17ല് ഒമ്ബത് വോട്ടുകള് നേടി കോണ്ഗ്രസിലെ മിനി പ്രിന്സ് പ്രസിഡന്റ് ആയി തെരഞ്ഞെടുക്കപ്പെട്ടു. മുന് പ്രസിഡന്റ് എല്ഡിഎഫിലെ വിന്സി വാവച്ചന് ആണ് പരാജയപ്പെട്ടത്. നിലവിലുണ്ടായിരുന്ന എല്ഡിഎഫ് ഭരണ സമിതിയെ കോണ്ഗ്രസ് അവിശ്വാസത്തിലൂടെ പുറത്താക്കിയതിനെ തുടര്ന്നാണ് തെരഞ്ഞെടുപ്പ് വന്നത്. ബിഡിജെഎസ് അംഗമായ പി ആര് ബിനുവിന്റെ പിന്തുണയോടെയാണ് അവിശ്വാസവും പാസായത്. വൈസ് പ്രസിഡന്റ് സ്ഥാനത്തേക്കുള്ള തെരഞ്ഞെടുപ്പ് ഉച്ചയ്ക്ക് ശേഷം നടക്കും. ബിഡിജെഎസ് അംഗം പി ആര് ബിനു ആയിരിക്കും യുഡിഎഫ് സ്ഥാനാര്ത്ഥി. എല്ഡിഎഫ് സ്ഥാനാര്ത്ഥി കെ ടി സാലിയാണ്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona